《送杨帅参之任》
宋代·姚勉

古来幕府俱才雄，子美严武韩裴公。
近时幕府养清望，一事不裴筹帷中。
先生人物宜台省，岂合官曹坐閒冷。
只今时事欠撑拄，袖手旁观应不肯。
浔阳戈甲屯如云，天子命我参卿军。
江头策马枭黠虏，快作当年虞允文。
欲知允文宰相业，只观采石江头捷。
满望麒麟第一功，不唱阳关第三叠。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。